ଏହି ମହିଳା ଯୋଦ୍ଧାଙ୍କ ଦ୍ୱାରା ଅନୁପ୍ରାଣିତ ହୋଇ ମହିଳା ନିର୍ବାଚିତ ପ୍ରତିନିଧି, ଶିକ୍ଷକ, ସ୍ୱୟଂ ସହାୟକ ଗୋଷ୍ଠୀର ସଦସ୍ୟା ଓ ଅନ୍ୟ ମହିଳା କର୍ମକର୍ତ୍ତାମାନେ କୋଭିଡ-୧୯ ବିରୋଧୀ ଲଢ଼େଇରେ ଅବତୀର୍ଣ୍ଣ ହୋଇଛନ୍ତି ।
କରୋନା ବିରୋଧୀ ଲଢ଼େଇରେ ଜଗତସିଂହପୁର ଜିଲ୍ଲାର ମହିଳା ଯୋଦ୍ଧାମାନେ ଅଗ୍ରଣୀ ଭୂମିକା ଗ୍ରହଣ କରିଛନ୍ତି ।
ଜିଲ୍ଲା ମୁଖ୍ୟ ଚିକିତ୍ସା ଅଧିକାରୀ ବିଜୟା ପଣ୍ଡାଙ୍କ ନେତୃତ୍ୱରେ ୧୩ ଜଣିଆ ମହିଳା ଦଳ ଅଗ୍ରଣୀ ଭୂମିକାରେ ଅଛନ୍ତି ।
ସାମାଜିକ ଦୂରତ୍ୱ ନିୟମ ପାଳନ, ମାସ୍କ ବ୍ୟବହାର, କ୍ୱାରେଣ୍ଟାଇନରେ ଥିବା ସନ୍ଦିଗ୍ଧ କରୋନା ରୋଗୀଙ୍କ ଚିକିତ୍ସା କଲାବେଳେ ସେମାନଙ୍କ ଯତ୍ନ କିପରି ନେବେ ସେ ନେଇ ମହିଳା ସ୍ୱାସ୍ଥ୍ୟ କର୍ମୀଙ୍କୁ ପରାମର୍ଶ ଦେବା ବ୍ୟତୀତ ମହିଳା ଗୋଷ୍ଠୀଙ୍କୁ ମାସ୍କ, ରନ୍ଧା ଖାଦ୍ୟ ଓ ଅନ୍ୟ କାମ ପାଇଁ ପ୍ରେରଣା ଯୋଗାଉଛନ୍ତି ସିଡିଏମଓ ପଣ୍ଡା ।
ସିଡିଏମଓ ପଣ୍ଡାଙ୍କୁ ଏହି କାମରେ ସହାୟତା କରୁଛନ୍ତି ରଘୁନାଥପୁର ତହସିଲଦାର ରୂପାଲିକା ଦାସ, ତିର୍ତ୍ତୋଲ ତହସିଲଦାର ସୁଜାତା ପାତ୍ର, ନାଉଗାଁ ତହସିଲଦାର ଜେ.କଳ୍ପନା, ତିର୍ତ୍ତୋଲ ଅତିରିକ୍ତ ତହସିଲଦାର କବିତା କିରଣ, ନାଉଗାଁ ବିଡିଓ ରଶ୍ମିରେଖା ମଲ୍ଲିକ, ବିରିଡ଼ି ତହସିଲଦାର ସାଗରିକା ପ୍ରିୟଦର୍ଶିନୀ, ବିରିଡ଼ି ଅତିରିକ୍ତ ତହସିଲଦାର ଅଙ୍କିତା ବାରିକ, କୁଜଙ୍ଗ ଭାରପ୍ରାପ୍ତ ବିଡିଓ ପୂଜା ଲେଙ୍କା, ଜିଲ୍ଲା ଶିକ୍ଷା ଅଧିକାରୀ ପ୍ରତିଭା ମଞ୍ଜରୀ ଦାସ, ଜିଲ୍ଲା ସମାଜ କଲ୍ୟାଣ ଅଧିକାରୀ ସ୍ୱର୍ଣ୍ଣ ମଞ୍ଜରୀ ନାୟକ, ସହକାରୀ ଜିଲ୍ଲାପାଳ ବିଜୟଲକ୍ଷ୍ମୀ ନାୟକ ଓ ଜିଲ୍ଲା ପ୍ରକଳ୍ପ ପ୍ରବନ୍ଧକ ପ୍ରେମସି ନାୟକ ।
କୋଭିଡ-୧୯ ବିରୋଧୀ ଲଢ଼େଇ ଖୁବ ଚ୍ୟାଲେଞ୍ଜିଂ । ସାମାଜିକ ଦୂରତ୍ୱ କାର୍ଯ୍ୟାନ୍ୱୟନ ସାଙ୍ଗକୁ ଲକ୍ ଡାଉନ କଡ଼ାକଡ଼ି ଲାଗୁ କରିବାକୁ ପାଟ୍ରୋଲିଂ, ଭିଡ଼ ହଟାଇବା, ମନ୍ଦିରରେ ଭିଡ଼ ହଟାଇବା ଆଦି ଉପରେ ନଜର ରଖିଛି ।
ନିଜ ଦାୟିତ୍ୱ ଧୈର୍ଯ୍ୟର ସହ ତୁଲାଇବା ସହ ମହିଳା ସ୍ୱାସ୍ଥ୍ୟ କର୍ମୀଙ୍କୁ ବୁଝାଇବା ମଧ୍ୟ ବେଶ ଗୁରୁତ୍ୱପୂର୍ଣ୍ଣ ।
ବିଭିନ୍ନ ସ୍ୱୟଂ ସହାୟକ ଗୋଷ୍ଠୀର ସଦସ୍ୟାମାନଙ୍କୁ ମାସ୍କ ତିଆରି ପାଇଁ ପ୍ରେରଣା ଦେଇଥିଲି ।
ଫଳରେ ସେମାନେ ମାସ୍କ ତିଆରି କରି ସ୍ଥାନୀୟ ଲୋକଙ୍କୁ ବାଣ୍ଟିଥିଲେ ବୋଲି କହିଛନ୍ତି ରଘୁନାଥପୁର ତହସିଲଦାର ରୂପାଲିକା ଦାସ ।
ଜିଲ୍ଲା ସମାଜ କଲ୍ୟାଣ ଅଧିକାରୀ ସ୍ୱର୍ଣ୍ଣ ମଞ୍ଜରୀ ନାୟକ କହିଛନ୍ତି ପ୍ରାୟ ୧୯୫୦୮ ମହିଳା ଏସଏଚଜି ସମୟ ବାହାର କରି କୋଭିଡ-୧୯ ବିରୋଧରେ ଲଢୁଛନ୍ତି ।
ଏମାନେ ଗ୍ରାମାଞ୍ଚଳର ଲୋକଙ୍କ ମଧ୍ୟରେ କରୋନା ସଚେତନତା ସୃଷ୍ଟି, ମାସ୍କ ତିଆରି, ଗ୍ରାମାଞ୍ଚଳରେ ପରିବା ବିକ୍ରି ଓ ବିଭିନ୍ନ ଗାଁର ଅସହାୟ, ଭିକାରୀ, ଗରିବ ଓ ମାନସିକ ରୋଗୀଙ୍କୁ ମାଗଣା ରନ୍ଧା ଖାଦ୍ୟ ଯୋଗାଉଛନ୍ତି ।
ରନ୍ଧା ଖାଦ୍ୟ ଯୋଗାଣରେ ୧୭୭ ଏସଏଚଜି, ପରିବା ବିକ୍ରିରେ ୧୩ ଏସଏଚଜି ଓ ମାସ୍କ ଯୋଗାଣରେ ୪୫ଟି ସ୍ୱୟଂ ସହାୟକ ଗୋଷ୍ଠୀ ନିୟୋଜିତ ଅଛନ୍ତି ।
ଏମାନଙ୍କ ବ୍ୟତୀତ ନିର୍ବାଚିତ ମହିଳା ପ୍ରତିନିଧିମାନେ ମଧ୍ୟ କୋଭିଡ-୧୯ ବିରୋଧୀ ଲଢ଼େଇରେ ପ୍ରମୁଖ ଭୂମିକା ଗ୍ରହଣ କରିଛନ୍ତି ବୋଲି ସେ କହିଛନ୍ତି ।
କୋଭିଡ-୧୯ ମୁକାବିଲାରେ ପିଲାମାନଙ୍କ ଭୂମିକା ଗୁରୁତ୍ୱପୂର୍ଣ୍ଣ ବୋଲି କହିଛନ୍ତି ଜିଲ୍ଲା ଶିକ୍ଷା ଅଧିକାରୀ ପ୍ରତିଭା ମଞ୍ଜରୀ ଦାସ ।
ସ୍କୁଲ ଶିକ୍ଷକମାନେ ସେମାନଙ୍କୁ ହାତ ଧୋଇବା, ସାମାଜିକ ଦୂରତ୍ୱ ବଜାୟ ରଖିବା, ଲକ୍ ଡାଉନ ବେଳେ ଘରେ ରହିବା ଆଦିର ଗୁରୁତ୍ୱ ବୁଝାଉଛନ୍ତି ।
ଫଳରେ ସେମାନେ ନିୟମାବଳୀ ପାଳନ କରିବାକୁ ଅଭିଭାବକଙ୍କୁ ବୁଝାଇବା ସ୍ଥାନୀୟ ଲୋକଙ୍କ ଉପରେ ପ୍ରଭାବ ପକାଇଛି ।
ଜିଲ୍ଲାରେ ଥିବା ମାଧ୍ୟମିକ ସ୍କୁଲଗୁଡ଼ିକର ଶିକ୍ଷକ/ଶିକ୍ଷୟିତ୍ରୀମାନେ ସେମାନଙ୍କର ଗୋଟିଏ ଦିନର ଦରମା କୋଭିଡ-୧୯ ମୁକାବିଲା ପାଇଁ ମୁଖ୍ୟମନ୍ତ୍ରୀ ରିଲିଫ ପାଣ୍ଠିକୁ ପ୍ରଦାନ କରିବାକୁ ନିଷ୍ପତ୍ତି ନେଇଛନ୍ତି ବୋଲି ସେ କହିଛନ୍ତି ।
କୋଭିଡ-୧୯ ଲଢ଼େଇରେ ଏହି ମହିଳା ଯୋଦ୍ଧାମାନେ ଏକାକୀ ନାହାନ୍ତି ସେମାନଙ୍କ ସାଥ ଦେଉଛନ୍ତି ମହିଳା ନିର୍ବାଚିତ ପ୍ରତିନିଧି, ଶିକ୍ଷକ, ଅନ୍ୟ ମହିଳା କର୍ମକର୍ତ୍ତା, ମହିଳା ସ୍ୱାସ୍ଥ୍ୟ କର୍ମୀ, ଦର୍ଜୀ ଓ ସ୍ୱେଚ୍ଛାସେବୀମାନେ ।
ପାରାଦୀପର ମହିଳା ସ୍କାଉଟ ଶିକ୍ଷୟିତ୍ରୀ ଇତିଶ୍ରୀ ପୁହାଣ ମାସ୍କ ତିଆରି କରି ମାଗଣାରେ ବାଣ୍ଟୁଥିବା ବେଳେ ବାଲିକୁଦା ବ୍ଲକର ଜିଲ୍ଲା ପରିଷଦ ସଦସ୍ୟ ବବିତା ସ୍ୱାଇଁ ମାସ୍କ ତିଆରିରେ ଲାଗି ପଡ଼ିଛନ୍ତି ।
ଜିଲ୍ଲାପାଳ ସଂଗ୍ରାମ କେଶରୀ ମହାପାତ୍ର ସୂଚନା ଦେଇଛନ୍ତି ଏହି ମହିଳା କୋଭିଡ ଯୋଦ୍ଧାଙ୍କ ପାଇଁ ଜିଲ୍ଲା ଗର୍ବିତ ଅନୁଭବ କରୁଛି ।
ସେମାନେ କ୍ୱାରେଣ୍ଟାଇନ, ସଙ୍ଗରୋଧ, ସାମାଜିକ ଦୂରତ୍ୱ, ସଚେତନତା ଓ ନମୁନା ସଂଗ୍ରହ ଆଦି କରୁଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
